Watford er komið upp úr fallsæti ensku úrvalsdeildarinnar í fótbolta í fyrsta skipti á tímabilinu eftir sannfærandi 3 : 0 - sigur á Bournemouth á útivelli . Bournemouth er fyrir vikið dottið niður í fallsæti . Abdoulaye Doucouré kom Watford yfir á 42. mínútu og reyndist það eina mark fyrri hálfleiksins . Watford hélt áfram að vera sterkari aðilinn og Troy Deeney tvöfaldaði forskotið á 65. mínútu , áður en Roberto Pereyra gulltryggði öruggan sigur í uppbótartíma . Watford hefur aðeins tapað einum af sjö leikjum síðan Nigel Pearson tók við liðinu af Javi Gracia , en Bournemouth hefur aðeins unnið einn af síðustu ellefu leikjum sínum í deildinni .